

 Z A P I S N I K
6. sjednice Vijeća Mjesnog odbora Klaka,
održane 30. studenog 2021.
u prostoru objekta mjesne samouprave, Zdenka Škreba 3, 
s početkom u 18,00 sati
NAZOČNI ČLANOVI VIJEĆA: Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić 

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 5. sjednice Vijeća, održane 12. listopada 2021. bez izmjena.
D N E V N I   R E D:
1. Izmjena Financijskog plana Mjesnog odbora Klaka za 2021.
2. Zahtjevi za povremeno korištenje prostora mjesne samouprave, Zdenka Škreba 3, za potrebe: a) Kluba liječenih alkoholičara KLAKA III
b) Streličarskog kluba Dubrava – donošenje zaključka
3. Prijedlog za postavljanje javne rasvjete na požarni put između Ulice Vebera Tkalčevića i Ulice Antuna Kuzmanića – donošenje zaključka
4. Prijedlog za postavljanje table s nazivom Drenjska ulica – donošenje zaključka
5. Potreba za domarom u objektu mjesne samouprave, Zdenka Škreba 3 – donošenje zaključka
6. Zakup neizgrađenog građevinskog zemljišta oznake k.č.br. 2440/1 i 2441 k.o. Dubrava – očitovanje
7. Javni natječaj za prodaju zemljišta k.č. 5068/1 k.o. Dubrava, z.k.č. 2986/978 k.o. Granešina – očitovanje
8. Pitanja,  prijedlozi i obavijesti.
Ad 1. Izmjena Financijskog plana Mjesnog odbora Klaka za 2021.
Članovi Vijeća primili su pisani materijal uz poziv.

Vijeće jednoglasno donosi

Zaključak o izmjeni Financijskog plana Mjesnog odbora Klaka za 2021.

/Zaključak se nalazi u privitku ovog zapisnika i njegov je sastavni dio/
Ad 2. Zahtjevi za povremeno korištenje prostora mjesne samouprave, Zdenka Škreba 3, za potrebe: a) Kluba liječenih alkoholičara KLAKA III
b) Streličarskog kluba Dubrava
Članovi Vijeća primili su pisani materijal uz poziv.

Vijeće jednoglasno donosi

Z A K LJ U Č A K

o davanju na povremeno korištenje prostora mjesne samouprave

I. Vijeće Mjesnog odbora  Klaka odobrava povremeno korištenje prostora u objektu mjesne samouprave Klaka, Zdenka Škreba 3, slijedećim korisnicima:
1. Klub liječenih alkoholičara KLAKA III srijedom od 16,00 do 18,00 sati
2. Streličarski klub Dubrava petkom od 18,00 do 20,00 sati
Ad 3. Prijedlog za postavljanje javne rasvjete na požarni put između Ulice Vebera Tkalčevića i Ulice Antuna Kuzmanića

Članovi Vijeća primili su pisani materijal uz poziv.

U raspravi sudjeluju Toma Kukoč, Hrvoje Telišman, Nada Dominić Netz, Marko Ivandić, Domagoj Cindrić, Saša Neuberg, Lidija Katalinić Špoljarić
Vijeće jednoglasno donosi

Z A K LJ U Č A K
o prijedlogu za postavljanje javne rasvjete na požarni put između Ulice Vebera Tkalčevića i Ulice Antuna Kuzmanića

I. Razmotren je podnesak stanovnika Ulice Vebera Tkalčevića za postavljanje javne rasvjete na požarnom putu između Ulice Vebera Tkalčevića i Ulice Antuna Kuzmanića.
II. Vijeće traži da nadležni Gradski ured opravdanost navedenog utvrdi izlaskom na teren.
III. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet.

Ad 4. Prijedlog za postavljanje ploče s nazivom Drenjska ulica

U raspravi sudjeluju Toma Kukoč, Hrvoje Telišman, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić
Vijeće jednoglasno donosi

Z A K LJ U Č A K

o prijedlogu za utvrđivanje naziva ulice
I. Vijeće traži od nadležnog Gradskog ureda utvrđivanje naziva ulice koja se proteže u smjeru jug-sjever od istočnog kraja Ulice Josipa Torbarine do Ulice Zdenka Škreba i od Ulice Josipa Hamma do Ulice Mirka Deanovića.

II. Ovaj zaključak dostavlja se Gradskom uredu za katastar i geodetske poslove.

Ad 5. Potreba za domarom u objektu mjesne samouprave, Zdenka Škreba 3

U raspravi sudjeluju Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić
Vijeće jednoglasno donosi

Z A K LJ U Č A K
 o potrebi za domarom u objektu mjesne samouprave, Zdenka Škreba 3

I. Razmotrena je potreba za domarom u objektu mjesne samouprave, Zdenka Škreba 3.
II. Vijeće Zbog velikog broja korisnika prostora u različitim dnevnim terminima, smatra se da isti ne bi dobro funkcionirali bez domara koji obavlja neophodne poslove nadzora nad stanjem i korištenjem prostora.
Ad 6. Zakup neizgrađenog građevinskog zemljišta oznake k.č.br. 2440/1 i 2441 k.o. Dubrava
Članovi Vijeća primili su pisani materijal uz poziv.

U raspravi sudjeluju Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić
Vijeće jednoglasno donosi

Z A K LJ U Č A K
 o zakupu neizgrađenog građevinskog zemljišta oznake k.č.br. 2440/1 i 2441 k.o. Dubrava

I. Razmotren je zahtjev Tatjane Mrković za zakup neizgrađenog građevinskog zemljišta oznake k.č.br. 2440/1 i 2441 k.o. Dubrava.
II. Vijeće Mjesnog odbora Klaka navedeno zemljište nije predložilo za Plan komunalnih aktivnosti u 2022.

III. Ovaj zaključak dostavlja se Vijeću Gradske četvrti Gornja Dubrava.

Ad 7. Javni natječaj za prodaju zemljišta k.č. 5068/1 k.o. Dubrava, z.k.č. 2986/978 k.o. Granešina

Članovi Vijeća primili su pisani materijal uz poziv.
U raspravi sudjeluju Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić
Vijeće jednoglasno donosi

Z A K LJ U Č A K
 o javnom natječaju za prodaju zemljišta k.č. 5068/1 k.o. Dubrava, z.k.č. 2986/978 k.o. Granešina
I. Razmotren je javni natječaj za prodaju zemljišta k.č. 5068/1 k.o. Dubrava, z.k.č. 2986/978 k.o. Granešina.
II. Vijeće smatra da je predmetno zemljište potrebno zadržati u vlasništvu Grada Zagreba radi zadovoljavanja potreba stanovnika gradske četvrti Gornja Dubrava, a dodatno ističe dugo razdoblje od očitovanja (27. siječnja 2020.) Gradskog ureda za strategijsko planiranje i razvoj Grada te stoga Vijeće predlaže ponovno očitovanje istog radi utvrđivanja aktualnog strategijskog interesa.

 Ad 8. Pitanja, prijedlozi i obavijesti 
Budući da nitko više ne traži riječ, predsjednik zaključuje sjednicu.

Završeno  u 18.40 sati.

KLASA: 026-02/21-002/2165
URBROJ: 251-06-11-509-21-2
Zagreb, 30. studenog 2021.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 





















Toma Kukoč

